Terje Sørvik

Terje Sørvik (født 4. juni 1967 på Ottersøya i Nord-Trøndelag) er en norsk politiker (Ap) som fra 2021 er stortingsrepresentant for Nord-Trøndelag.

Han var innvalgt i Vikna kommunestyre fra 2007 til 2011 og igjen fra 2015, og Nord-Trøndelag fylkesting fra 2007 og frem til sammenslåingen av Nord- og Sør-Trøndelag i 2018. Han var nestleder i Nord-Trøndelag Ap fra 2010 til 2012 og fylkesråd for regional utvikling i Nord-Trøndelag fra 2011 til 2018, fra 2013 som fylkesrådets nestleder. Etter fylkessammenslåingen ble han medlem av Trøndelag fylkesting og leder i hovedutvalget for næring.

Sørvik vokste opp på Ottersøya og bor på Rørvik. Han er faglært sveiser og arbeidet i 24 år med skipsbygging, blant annet i 13 år som personal- og kvalitetsleder ved Moen Slip på Kolvereid. Mellom 2009 og 2011 arbeidet han med å etablere en avdeling på Kolvereid for vekstbedriften Ytre Namdal Vekst.

Referanser

Eksterne lenker 
 
 

Ap-politikere i Trøndelag
Trøndelag fylkesting
Ap-politikere i Nord-Trøndelag
Nord-Trøndelag fylkesting
Vararepresentanter til Stortinget
Stortingsrepresentanter 2021–2025
Lokalpolitikere i Vikna
Personer fra Nærøy kommune